Ahlul Badrito Resha

Ahlul Badrito Resha, SH ( ) adolah politikus dari Partai Keadilan Sejahtera nan manjabat sabagai wakia bupati ka-6 Limo Puluah Kota mangawani bupati Safni Sikumbang . Inyo tapiliah manjadi wakia bupati kabupaten Limo Puluah Kota pado pamiliahan bupati Lima Puluh Kota 2024 basamo Safni Sikumbang nan kamudian dilantik dek Presiden Prabowo Subianto pado 20 Februari 2025 .  Sabalun manjadi wakia bupati, inyo manjabat sabagai bendahara PKS untuak kota Payokumbuah periode 2015-2020, sasudah tu manjadi bendahara PKS untuak Kabupaten Limo Puluah Kota untuak 2020-2025. 

 Kahidupan Pribadi 
Inyo lahia di Payokumbuah, Sumatera Barat, Indonesia pado tanggal 20 Juli 1987 dari kaluarga Herman Aliunir jo Reswita  nan barasa dari nagori Jopang Manganti, Mungka, Lima Puluh Kota, Sumatera Barat.  Inyo manikah jo Melinda Purnama Sari  nan kamudian punyo 6 urang anak. 

 Latar balakang pandidikan 

 SD 04 Payakumbuh (1993-1999)
 SMPN 01 Payakumbuh (1999-2002)
 SMAN 02 Payakumbuh (2002-2005)
 Universitas Gadjah Mada (2006-2011)

 Sajarah organisasi 

 Sekum Osis SMA Negeri 02 Payakumbuh 2004
 Pandiri Kelompok Ilmiah Remaja SMA Negeri 02 Payakumbuh 2004
 Rohis SMA Negeri 2 Payakumbuh
 Katua DEMA Fakultas Hukum UGM 2009
 Keluarga Muslim Fakultas Hukum UGM
 Katua Ospek Fakultas Hukum UGM 2008
 Menko Eksternal BEM KM UGM 2010
 Koordinator Pusat Isu Korupsi BEM SI 2010
 KAMMI UGM
 Bendahara PKS Payakumbuh 2015-2020
 Bendahara PKS Lima Puluh Kota Kota 2020-2025
 Katua Generasi Muda Keadilan 50 Kota
 Keluarga Muslim Fakultas Hukum UGM

 Partai Keadilan Sejahtera 
Inyo mamulai karier politiknyo jo bagabuang jo Partai Keadilan Sejahtera sabagai politisi pado taun 2015 .  Jabatan partamonyo di PKS adolah bendahara PKS Kota Payakumbuh nan balangsuang dari taun 2015 sampai 2020. Sasudah maninggaan jabatannyo sabagai bendahara PKS untuak kota Payakumbuh untuak periode 2015-2020, inyo dipicayo untuak manjabat sabagai bendahara PKS untuak kabupaten Lima Puluh Kota untuak periode 2020-2025. 

 Wakil Bupati Lima Puluh Kota 
Inyo dicalonkan sabagai wakia bupati Lima Puluh Kota dek PKS, PDIP, jo Hanura di Pamilihan umum Bupati Limo Puluah Kota 2024 basamo calon bupati Safni Sikumbang. Pado pamilihan tasabuik pasangan Safni-Rito barhasil mandapekkan suaro sabayak 52.951 suaro. Sasudah proses panatapan hasil pilkada salasai, pasangan petahana nomor urut 2 yakni Safaruddin Datuak Bandaro Rajo - Darman Sahladi mangajukan gugutan PHPU ke Mahkamah Konstitusi pada 9 Desember 2024.

Dalam lamaran PHPU, calon pasangan nomor 2 manuduah kalalaian KPU Limo Puluah Kota dalam manantukan calon pasangan nomor 3 sabagai Calon Bupati jo Wakia Bupati Limo Puluah Kota. Hal iko karano calon bupati nomor 3, yaitu Safni, dianggap alun mamanuhi syarat administrasi karano ijazahnyo diduga bermasalah. Salain itu, calon nomor 2 juo manuduah palanggaran nan tastruktur, sistematis jo masif (TSM) barupo praktek politik pitih untuak mampangaruahi pamiliah salamo maso tanang di 13 kecamatan jo 79 nagari. 

Mahkamah Konstitusi kamudian mamutuihan untuak manulak atau indak manarimo gugatan PHPU nan dibacokan pado Sidang Kaputusan jo Ketentuan di Gaduang I Mahkamah Konstitusi, Salasa, 4 Februari 2025. Kaputusan iko dibuek karano Majelis Hakim maanggap Pasangan Calon Bupati jo Wakia Bupati Limo Puluah Kota Nomor 2 Safaruddin DT Bandaro Rajo jo Darman Sahladi indak punyo kadudukan hukum untuak mangajukan permohonan PHPU. Hal iko dicaliak dari syarat ambang untuak pabedaan suaro antaro calon nomor 2 jo Calon Pasangan Nomor 3 sabagai pamanang sarupo nan ditantuan dek KPU (KPU) Lima Puluh Kota. Dalam hal iko, calon nomor 2 indak mamanuhi katantuan Pasal 158 UU Nomor 10 tahun 2016 nan mamaralukan permohonan gugatan baru dapek diproses jiko pabedaan suaro nan didapek indak labiah dari 1,5 persen dari Pihak Terkait atau satara jo 2.310 suaro. Namun pado kanyataannyo, calon nomor 2 hanyo dapek 43.422 suaro, sadangkan calon nomor 3 dapek 52.951 suaro. Jadi, pabedaan antaro kaduonyo mancapai 9.529 suaro atau 6,19 persen. 

Sasudah pamiliahan daerah 2024 jo sangketo pamiliahan daerah 2025 salasai, Safni Sikumbang jo Ahlul Badrito Resha dilantik dek Presiden Prabowo Subianto sabagai bupati jo wakia bupati Kabupaten Limo Puluah Kota pado tanggal 20 Februari 2025 di Istana Merdeka Jakarta. Pado palantikan, 961 kapalo daerah nan tadiri dari 33 gubernur, 33 wakia gubernur, 363 bupati, 363 wakia bupati, 85 walikota, jo 85 wakia walikota nan tapiliah dari daerah nan indak manjalani pamiliahan ulang dilantik sacaro sarantak.  

 Rujukan